[bookmark: _GoBack]Sáska község Önkormányzata Képviselő-testülete
 5/2014. (VIII.15.) önkormányzati rendelete

a közterületek elnevezéséről és a házszám-megállapítás szabályairól
                                           

Sáska község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 51. §. (5) bekezdése és 143.§. (3) bekezdésében foglalt felhatalmazás alapján, valamint Magyarország Alaptörvénye 32. cikk (1) bekezdése a) pontjában meghatározott feladatkörében eljárva a következőket rendeli el:

I. fejezet

   Általános rendelkezések
   1. A rendelet hatálya, célja 

1. § (1) A rendelet hatálya Sáska község közigazgatási területére terjed ki.

1.   A rendelet célja, hogy egységesen szabályozza Sáska község közigazgatási területén a közterületek elnevezését és a házszámozás rendjét. 

1.  Személyi hatálya alá tartozik minden természetes személy, jogi személy, illetve  jogi személlyel nem rendelkező más szervezet, aki Sáska község közigazgatási területén ingatlantulajdonnal rendelkezik, vagy annak állandó használója, kezelője. 

1.  Sáska  község közigazgatási területén új közterületet elnevezni, új házszámot megállapítani, a korábban megállapított közterületnevet és házszámot megváltoztatni csak e rendelet szabályai szerint lehet. 
2. Értelmező rendelkezések

1. §    E rendelet alkalmazásában: 
0. Közterület: az épített környezet kialakításáról és védelméről szóló 1997. évi LXXVIII. tv. 2. §. 13. pontjában meghatározott terület, mely szerint közhasználatra szolgáló minden olyan állami vagy önkormányzati tulajdonban álló földterület, amelyet az ingatlan-nyilvántartás ekként tart nyilván. 

0. Közterület elnevezése: bel és külterületi közutak és terek rendszerint út, utca, tér, park köz,  stb. utótagot tartalmazó neve. 

0. Házszám: az építési teleknek, önálló épületnek, és a többlakásos épületben lévő egyes lakásoknak a házsorban elfoglalt egyedi számmal történő megjelölése. 

II. fejezet

Közterületek elnevezése

3. § (1) A település belterületén a közterületeket el kell nevezni. A külterületi közterületeket el lehet látni elnevezéssel. A közterületek nevének megállapítása és megváltoztatása Sáska község Önkormányzata Képviselő-testülete hatáskörébe tartozik.

(2) A közterület elnevezése a közterület nevéből és a közterület közlekedési vonatkozásából áll.

(3) A közterület név megállapítását vagy megváltoztatását kezdeményezheti:
1. polgármester 
1. Képviselő-testület 

1. Sáska  község közigazgatási területén lévő ingatlanok tulajdonosa, 
1. Sáska község közigazgatási területén lakcímmel rendelkező állampolgár
1. Sáska község közigazgatási területén ingatlannal, székhellyel, telephellyel rendelkező jogi személy
1. A község közigazgatási területén több azonos elnevezésű közterület - ide nem értve az egymás folytatásában lévő, de különböző helyrajzi számon szereplő közterületeket - nem lehet. 
1. Közterületet személyről, tárgyról, állatról, növényről, történelmi eseményről, földrajzi névről vagy fogalomról lehet elnevezni. 
1. Élő személyről közterületet elnevezni nem lehet. 
1. A személyről történő elnevezés során törekedni kell arra, hogy az elnevezés olyan személynek állítson emléket: 
1. akinek közismert tevékenysége a társadalmi haladást, a nemzeti szellemi, anyagi gyarapodását szolgálta és személye közmegbecsülésnek örvend, vagy 

1. aki a tudomány, művelődés, sport vagy a társadalmi élet egyéb területén kimagaslóan jelentőset tett vagy alkotott, és ez által személyének emléke megőrzésre méltó, vagy 

1. akinek Sáska életében, történetében kiemelkedő szerepe volt, tevékenységével hozzájárult Sáska fejlődéséhez. 
1. Közterületet elnevezni külföldi állampolgárságú személyről is lehet, akinek élete, munkássága jelentős szerepet játszott hazánk vagy településünk életében. 
1. A személyről történő elnevezés esetén a közterület nevének meg kell egyeznie a személy által használt családi és utónévvel. 
1. Kizárólag családi nevet akkor lehet alkalmazni, ha a névadó személyiség csak így ismert, illetőleg az elnevezés egy családról történik. 
1. A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen. 
1. Az elnevezett közterület természetes folytatásaként nyíló útszakasz külön elnevezési eljárás nélkül a már elnevezett utca nevét veszi fel. 

A közterület elnevezésének eljárási szabályai:

4. § (1) Új közterület kialakításánál a Képviselő-testület dönt az elnevezéséről. Meglévő közterület nevének módosítását abban az esetben lehet kérni, ha a közterület módosításával érintett ingatlantulajdonosok, haszonélvezők és az érintett közterületen lakcímmel rendelkezők legalább 60%-a kéri írásban.






1. [bookmark: page3]A közterület elnevezése, illetve nevének módosítása esetén az érintett ingatlantulajdonosoktól, haszonélvezőktől és az érintett közterületen lakcímmel rendelkezőktől javaslatot kell kérnie a polgármesternek a közterület elnevezésére vonatkozóan. 
1. Az elnevezésre vonatkozó előterjesztést annak benyújtása előtt 8 napra helyben szokásos módon közzé kell tenni. 
1.  Az elnevezéssel kapcsolatban benyújtott észrevételeket, javaslatokat a Képviselőtestület elé kell terjeszteni, a közterület elnevezésről, módosításról – a javaslatok figyelembevételével – a Képviselőtestület dönt. 
1. A megváltozott közterület elnevezésről az érintett lakosságot (ingatlantulajdonosokat, haszonélvezőket, lakcímmel rendelkezőket) írásban értesíteni kell. 
1. A közterület elnevezésével kapcsolatos döntésről értesíteni kell a Veszprém Megyei Kormányhivatal Tapolcai Járási Hivatalát (Okmányirodát), az illetékes földhivatalt, az illetékes rendőrkapitányságot, az illetékes katasztrófavédelmi igazgatóságot, a mentőállomást,a közmű-szolgáltatókat, a Veszprém Megyei Cégbíróságot és a Közigazgatási és Elektronikus Közszolgáltatások Központi Hivatalát. Sáska község Önkormányzatának hirdetőtábláján és a település honlapján közzé kell tenni a döntést. 

III. fejezet
Közterületek névtábláinak elhelyezése

5. § (1) A közterület nevét a tájékozódást jól segítő közterületi névtáblán kell feltüntetni. Az elhelyezés határidejéről az elnevező szerv határozatban rendelkezik.
1.  A közterületi névtábla kihelyezése, karbantartása és pótlása az önkormányzat feladata  
1. A közterületnév táblát a közterület mindkét oldalán, a közterület elején és végén, valamint az utcakereszteződésnél minden sarokingatlanon el kell helyezni. 
1. A közterület névtáblát saroktelkek kerítésén, ennek hiányában a sarok épületeken vagy külön tartószerkezeten kell elhelyezni. 
1. A névtábla kihelyezésével érintett ingatlan tulajdonosa vagy használója a közterületi névtábla elhelyezését és az ezzel kapcsolatos munkálatokat tűrni köteles. 
1. A megváltozott utcanevek tábláit a tájékozódás zavartalansága érdekében az elnevezéstől számított egy évig eredeti helyükön kell hagyni és piros vonallal átlósan át kell húzni. Az új közterület névtáblát az áthúzott régi tábla mellé kell felszerelni. A régi közterületi névtáblát egy év múltán az elhelyező szervnek kell eltávolítani. 

[bookmark: page4]IV. fejezet
Házszámozás szabályai

6. § (1) Névvel ellátott közterület esetén, belterületen az ingatlanokat házszámmal kell ellátni. Egy közterületen belül több ingatlan azonos házszámmal nem jelölhető. Ha egy ingatlan több közterülettel is érintkezik, csak egy utcára kell megállapítani a házszámot. Külterületen az ingatlanok jelölése helyrajzi számmal történik, a külterületi ingatlanoknak házszám adható, de nem kötelező.
1. Az ingatlanok házszámozásánál kiegészítő jelzésként – amennyiben ez szükséges – altörés és betűk is alkalmazhatók. 
1. Ha az érintett közterület mentén fekvő földrészletből az előírt felhasználási módnak megfelelő több építési telek alakítható ki, a földrészletnek annyi házszámot kell adni, amennyi építési telek alakítható ki.
1. A kialakult számozás után megosztott ingatlanok eredeti (alátörés nélküli) sorszáma megszűnik, s az újonnan kialakított telkek számának megfelelően, a számsor növekedésének irányában /A/B/C stb. alátörést kap. 
1. Amennyiben a korábban meghatározott házszámok között olyan ingatlan található, amely korábban nem kapott házszámot, alátörést alkalmazni kell úgy, hogy a két házszám közül a kisebbik házszám kap alátörést (/A/B stb.) 
1. Telekegyesítéskor a házszámokat össze kell vonni, kötőjellel egymástól elválasztva kell feltüntetni. 
1. A (2)-(3)-(4) bekezdés rendelkezései e rendelet hatálybalépésekor már meglévő közterületek házszámozását nem érinti. 
1. [bookmark: page5]Amennyiben nem ismert a házszáma egy ingatlannak, az ügyfél kérelmére a jegyző által megbízott ügyintéző hatósági igazolásában igazolja az ügyfél részére a házszámot.
1. Egy közterületen lévő ingatlanok újraszámozására akkor kerülhet sor,  ha az érintett ingatlanok tulajdonosai, haszonélvezői és az érintett közterületen lakcímmel rendelkezők legalább 60%-a írásban kéri. Ebben az esetben a kérelmet a Képviselőtestület elé kell terjeszteni, amely dönt az újra házszámozásról. 
1. A házszámot jelző táblát (továbbiakban: házszámtábla) az ingatlan utcafronti kerítésére vagy házfalára, az utcáról jól látható módon kell az ingatlan tulajdonosának elhelyezni. 
1. A házszámtábla beszerzéséről, kihelyezéséről, szükség esetén cseréjéről és pótlásáról az ingatlan tulajdonosa köteles gondoskodni. 

V. fejezet
Záró rendelkezések

7. §  Ez a rendelet 2014. augusztus 25. napján lép hatályba Rendelkezéseit a rendelet 
        hatályba lépésekor folyamatban lévő ügyekben is alkalmazni kell. A rendelet 
        hatálybalépését megelőzően megállapított és kihelyezett házszámok és közterület 
        elnevezések – azok megváltoztatásának szükségességéig – továbbra is érvényben
        maradnak.






      Kovács Nándor 							Takács Lászlóné 
       polgármester							         jegyző


Kihirdetve:  2014. augusztus 15. 


Takács Lászlóné 
jegyző



INDOKOLÁS

A Mötv. a helyi önkormányzat feladataként jelöli meg, hogy az illetékességi területén lévő közterületeket, valamint az önkormányzat tulajdonában lévő közintézményeket elnevezze, azonban ennek részletszabályait nem tartalmazza, annak megalkotására a települési önkormányzatot hatalmazza fel. 
A rendelet tervezet 3. §-ában meghatározásra kerül, hogy Sáska  község illetékességi terültén lévő közterület elnevezése, illetve átnevezése a Képviselő-testület hatáskörébe tartozik, valamint azon személyek köre, akik a közterület elnevezését, illetve átnevezését kezdeményezhetik. 
A 4. §. szabályozza a közterület elnevezésére, illetve átnevezésére vonatkozó  eljárási szabályokat,  a közterület elnevezésről, átnevezésről szóló döntés közzétételének időtartamát, módját, valamint, hogy az elnevezést, átnevezést követően kiket kell értesíteni a változásról.
Az 5. §.  tartalmazza  a közterületek névtábláinak elhelyezésére vonatkozó szabályokat.   
A 6. §. tartalmazza a házszámozásra vonatkozó szabályokat. 
A 7. § hatályba léptető rendelkezést tartalmazza.


Előzetes hatásvizsgálat
a jogalkotásról szóló 2010. évi CXXX. törvény 17.§ (1) bekezdése alapján

A rendelet  címe:   	Sáska  község Önkormányzata Képviselő-testületének 5/2014. (VIII.15.) önkormányzati rendelete  a közterületek elnevezéséről és a házszám-megállapítás szabályairól. 
Társadalmi-gazdasági hatása: A rendelet megalkotásával egy konkrét szabályozás biztosítja a településen lévő közterületek átláthatóságát.
	A változások esetén az okmányokon történő átvezetéssel kapcsolatban költség a lakosság tekintetében nem merül fel. A lakosságot érintő különféle közüzemi szolgáltatóknál történő változás bejelentési kötelezettség többletteherként jelentkezik.
Költségvetési hatása: 	Közterületi névváltozás esetén az utcatáblák kihelyezése.
Környezeti, egészségi következményei:           nincs 
Adminisztratív terheket befolyásoló hatása:   nincs
Egyéb hatása:			                  nincs
A rendelet megalkotásának szükségessége: A hatályos jogszabállyal történő összhang megteremtése. (Mötv.)

A rendelet alkalmazásához szükséges feltételek: 		- személyi: nincs
- szervezeti: nincs
- tárgyi: nincs
- pénzügyi: nincs
